proxectonos/corpus_dominio_legal_administrativo_tmp huggingface dataset:
30/03/2017 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de marzo de 2017

EDICTO O día 22 de marzo de 2017 aprobouse por decreto do concelleiro delegado titular da Área de Cultura e Educación, Universidade, Deportes, Turismo e Festas o padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de MARZO de 2017. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o texto refundido da Lei reguladora das Facendas Locais. Ferrol, 27 de marzo de 2017. O concelleiro delegado titular da Área de Cultura e Educación, Universidade, Deportes, Turismo e Festas Jesús Basterrechea López
30/03/2017 | Administración LocalMunicipal
Narón
Intervención
Edicto aprobación definitiva modificación da base de execución do orzamento nº 28 do orzamento de 2016, prorrogado ao 2017

En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e no Real decreto 500/90, do 20 de abril, ao non presentarse alegacións durante o prazo de exposición ao público (publicado no BOP nº 42, de data 2 de marzo de 2017), queda automaticamente elevado a definitivo o acordo plenario do Concello de Narón de data 23 de febreiro de 2017 de aprobación inicial da modificación da Base nº 28 das Bases de execución do orzamento do exercicio 2016, prorrogado ó 2017, co seguinte detalle: 1.- A creación de Caixas de Efectivo será autorizada pola Alcaldía- Presidencia, a proposta da Tesourería municipal, previo informe da Intervención municipal.2.- As caixas de efectivo estarán baixo a responsabilidade dunha persoa, xa sexa funcionario ou contratado, da Corporación, onde estea integrada a actividade para a que se precise este efectivo.3.- A Tesourería e a Intervención municipal exercerán as funcións propias da súa competencia, a cuxo efecto dictarán as instrucións que consideren oportunas para un mellor control e funcionamento daquelas. En todo caso, os responsables das caixas de efectivo axustarán a súa actuación ás seguintes normas: a) Estas caixas terán a función exclusiva de ingresos de fondos emanados da actividade municipal que se sinale, non podendo cobrar taxas, tarifas, recargos, intereses ou sancións nin efectuar bonificacións, reducións ou exencións, que non sexan debidamente aprobadas pola Corporación. Tampouco poderán efectuar pagos baixo ningún concepto, nin sequera por devolución de ingresos indebidos. b) A recadación obtida ingresarase diariamente na entidade de crédito designada ao efecto pola Tesourería municipal. Para caixas con saldo diario inferior a 500,00 euros, os ingresos realizaranse, como máximo, semanalmente. c) No período que determine a Tesourería, que non poderá exceder dun mes, cada caixa de efectivo presentará unha liquidación- resumo dos ingresos realizados, á que se acompañará copia dos xustificantes pertinentes. d) Cada Caixa de Efectivo poderá dispoñer dos fondos que a Tesourería determine, a efectos de cambios de moeda.4.- Independente da existencia de Caixas de efectivo, poderán constituírse depósitos de efectivo para cambio naquelas unidades que o necesiten. Constituiranse devanditos depósitos a proposta dos servizos afectos e previo informe da Tesourería e Intervención Municipal. Os depositarios serán responsables de devanditos fondos e o seu réxime particular regularase no Decreto de constitución do mesmo.” Contra este acordo poderá interpoñerse recurso contencioso-administrativo, ao abeiro do previsto no artigo 171 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais. Poderá tamén interpoñerse calquera outro recurso que se estime procedente. Narón, 27 de marzo de 2017 O alcalde José Manuel Blanco Suárez
30/03/2017 | Administración LocalMunicipal
Trazo
Notificación inicio procedemento baixa de oficio

Iniciouse expediente de baixa de oficio, por inscripción indebida, a don Insa Alan Frank Spiga Garcia de Blas, por figurar inscrito no padrón de habitantes deste concello, incumprindo os requisitos establecidos polo artigo 54 do Regulamento de poboación e demarcación territorial das entidades locais, na nova redacción dada polo Real Decreto 2612/1996, do 20 de decembro. Realizouse a correspondente notificación no domicilio do interesado, sendo rexeitadas por non residir en dito enderezo, o abeiro do disposto na lei de procedemento administrativo procedese a notificación mediante a públicación do presente edicto no Boletín Oficial da Provincia e no taboleiro de edictos deste concello, concedendo un plazo de 15 hábiles, contados o partires do seguinte o da publicación deste edicto, en dito prazo o interesado podrá presentar cantas alegacións considere oportunas ante a Alcaldía deste concello. Trazo a 20 de marzo de 2.017 O Alcalde José Dafonte Varela
30/03/2017 | Administración LocalMunicipal
Ferrol
Facenda e Patrimonio
Padrón aparcadoiro A Magdalena abril 2017

EDICTO O día 22/03/2017 por decreto da Alcaldía o padrón municipal do aparcadoiro subterráneo do Mercado da Magdalena correspondente ó mes de abril de 2017. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das Facendas Locais. Ferrol, O alcalde Asdo.: Jorge Juan Suárez Fernández
30/03/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio contratación mediante procedemento aberto e cun único criterio de valoración das obras incluídas no Plan travesías 2015 segunda fase: mellora da seguridade viaria DP 3903 Tarreo do Blanco a Vilamateo por Ambroa p. k. 6+69 a 7+17 (Vilarmaior)

ANUNCIO DE CONTRATACIÓN MEDIANTE PROCEDEMENTO ABERTO E CUN ÚNICO CRITERIO DE VALORACIÓN DAS OBRAS INCLUÍDAS NO PLAN DE TRAVESÍAS 2015, SEGUNDA FASE 1.º.–Entidade adxudicadora. Datos xerais e datos para a obtención da información: a) Organismo: Excelentísima Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Obtención de documentación e información: a. Entidade: Deputación Provincial da Coruña. Servizo de Patrimonio e Contratación b. Domicilio: Avda. Porto da Coruña, 5.ª planta, Servizo de Patrimonio e Contratación. c. Localidade e código postal: A Coruña, código postal 15003. d. Teléfono 981 080 300 e. Telefax 981 080 307 f. Correo electrónico: patrimonio. contratacion@dacoruna. gal g. Data límite de obtención de documentos e información: Ata as 13,00 horas do día anterior a aquel en que remate o prazo de presentación de proposicións.2.º.–Obxecto do contrato. –Contratación das obras incluídas no PLAN DE TRAVESÍAS 2015 SEGUNDA FASE que a continuación se relacionan: GARANTÍA PROVISIONAL: NON SE ESIXE. GARANTÍA DEFINITIVA: 5 POR CENTO DO PREZO DE ADXUDICACIÓN, IVE EXLUÍDO.3.º.–Tramitación e procedemento. a) Tramitación: ordinaria. b) Procedemento: aberto. c) Criterios de adxudicación: criterio único (prezo). 4.º.–Presentación de ofertas. a) Data límite de presentación: dentro do prazo dos 26 días naturais, contados dende o seguinte ao da publicación do anuncio no BOP ou perfil de contratante, no horario de atención ao público do Rexistro Xeral. b) Documentación a presentar: a indicada na cláusula 12.1.2 (documentación simplificada) do correspondente prego de cláusulas administrativas. c) Lugar de presentación: 1.–Rexistro Xeral da Deputación (Avda. Porto da Coruña, 2; 15003 A Coruña). 2.–Oficina de Correos. Comunicación do envío por medio de oficina de Correos.–Domicilio da entidade contratante: Avda. Porto da Coruña, 3; 15003 A Coruña N.º de FAX da entidade contratante: 981080307. Correo electrónico de la entidad contratante: patrimonio. contratación@dacoruna. gal 5.º.–Apertura de ofertas: publicarase no perfil de contratante.6.º.–Control de calidade: esixible.7.º.–Gastos de anuncios: os gastos derivados da publicación de anuncios serán por conta do adxudicatario das obras.8.º.–Revisión de prezos: non procede. A Coruña, a 22-3-2017. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
30/03/2017 | Administración LocalMunicipal
Mugardos
Licitación obra “Saneamento de augas residuais no Penso e mellora de servizos de abastecemento e saneamento en Esteiro”, incluídas no POS 2016 da Deputación Provincial da Coruña

a) Organismo: Concello de Mugardos. b) Dependencia que tramita o expediente: Secretaría. c) Número expediente: 2017/C003/000002 a) Descrición do obxecto: “SANEAMENTO DE AUGAS RESIDUAIS NO PENSO E MELLORA DE SERVIZOS DE ABASTECEMENTO E SANEAMENTO EN ESTEIRO” (Este contrato está incluído no “Plan de Obras e Servizos (POS) 2016” financiado pola Excma. Deputación Provincial de A Coruña). b) Lugar de execución: Concello de Mugardos. c) Prazo de execución: CINCO (5) MESES. a) Tramitación: Ordinaria b) Procedemento: aberto c) Forma: Procedemento aberto cun único criterio de valoración (factor prezo) Importe total: 98.632,27 EUROS (IVE incluído) a) Provisional: non se esixe b) Definitiva: 5% do prezo de adxudicación, excluído IVE Prego e proxecto: Perfil do contratante (www.concellodemugardos. gal) a) Clasificación: non se esixe, non obstante, a efectos de acreditación de solvencia a clasificación adecuada á obra é: Grupo E, Subgrupo 1, Categoría A b) Outros requisitos: ver cláusula 12 do prego. a) Lugar de presentación: No Rexistro Xeral do Concello de Mugardos en horas de 9 a 14 h (de luns a venres); ou nas Oficinas de Correos (ver epígrafe 9 do cadro de características-Anexo I do prego). b) Data límite de presentación: vinte e seis (26) dias naturais contados do día seguinte ao de publicación do anuncio no BOP ou no Perfil de Contrantante. No suposto que non coincida a data do anuncio no BOP e no Perfil, o prazo contarase a partir do día seguinte ó da publicación do anuncio no BOP. c) Documentación a presentar: a documentación presentarase en dous sobres pechados: - Sobre “A”, subtitulado: “Documentación”, conterá a documentación esixida na cláusula 12.1.2. “Documentación simplificada”. - Sobre “C”, subtitulado: “Oferta económica”, conterá a proposición económica formulada estritatamente conforme o modelo que figura como anexo II do prego de cláusulas administrativas particulares. Entidade: Concello de Mugardos. Enderezo: Avenida de Galicia 45 Localidade e Código Postal: Mugardos 15620 Ver cláusula 15.1 do prego. Secretaria, no primeiro andar da Casa Consistorial. Serán por conta do adxudicatario (ata un máximo de 600 euros). É de aplicación o prego de cláusulas administrativas particulares aprobado pola Xunta de Goberno Local o día 23.03.2017, que é o prego tipo de cláusulas administrativas da Deputación Provincial de A Coruña. Mugardos, 27 de marzo de 2017. A ALCALDESA ASDO. MARIA PILAR DIAZ OTERO
30/03/2017 | Administración LocalMunicipal
Ferrol
Facenda e Patrimonio
Padrón IVTM 2017

EDICTO O día 07/03/2017 aprobouse por decreto da Alcaldía o padrón municipal do Imposto de vehículos de tracción mecánica (IVTM) correspondente ó exercicio 2017. A través do presente edicto e a teor do establecido no artigo 102.3 da Lei xeral tributaria, procédese a notificar colectivamente ós contribuintes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol e transcorrido o prazo de exposición ó público, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das Facendas Locais. Ferrol, O alcalde Asdo.: Jorge Juan Suárez Fernández
30/03/2017 | Administración LocalMunicipal
Carnota
Adxudicación do contrato de posta en funcionamento das plantas alta e baixa do Centro Sociocultural do Viso

Por Resolución da Alcaldía de data 2 de novembro de 2016 foi adxudicado o contrato da obra denominada POSTA EN FUNCIONAMENTO DA PLANTA ALTA E BAIXA DO CENTRO SOCIOCULTURAL DO VISO, publicándose a súa formalización aos efectos do artigo 154.2 do Texto Refundido da Lei de Contratos do Sector Público aprobado polo Real Decreto Legislativo 3/2011 do 14 de novembro. -Entidade adxudicataria: Concello de Carnota. -Plan: convenio de colaboración asinado o 10/05/2016 coa Deputación Provincial para o financiamento da obra. -Órgano de adxudicación: alcaldía. -Procedemento: negociado. -Data de adxudicación: 02/11/2016 -Data de formalización do contrato: 07/11/2016. -Datos do adxudicatario: Construcciones y Obras Andujar S. L. -Orzamento de contrata: 200.000,00€. -Orzamento de adxudicación: 199.800,00€. Carnota, 24 de marzo de 2017 O alcalde Ramón Noceda Caamaño
30/03/2017 | Administración LocalMunicipal
Cambre
Modificación puntual da relación de postos de traballo

De conformidade co artigo 202-2 da lei 2/2005 do Emprego Público de Galicia, quedou definitivamente aprobada a modificación da ficha da Relación de Postos de Traballo correspondente ao posto de coordinador de protección civil no que ao subgrupo de clasificación profesional e clase de funcionarios se refire, aprobada inicialmente na sesión extraordinaria do Pleno do Concello de Cambre celebrada o pasado día 26 de xaneiro de 2016 sen que á mesma se formularán reclamacións, suxestións ou queixas. De conformidade co artigo 127 do Texto Refundido das disposicións legais vixentes en materia de Réxime Local, aprobado por Real Decreto Lexislativo 781/1986, e artigo 202-3 da Lei 2/2015 do Emprego Público de Galicia, se procede á publicación do posto da relación de postos de traballo cuxo contido foi modificado por dito acordo plenario: Cambre, 23 de marzo de 2017 O Concelleiro delegado da área de Recursos Humanos, Servizos Sociais e Educación Juan Evaristo Rodríguez Vázquez
30/03/2017 | Administración LocalMunicipal
Coristanco
Estimación de recurso contra acordo plenario de 28-05-2014 por reaxuste aliñacións na 1ª travesía do Muíño

O Pleno ordinario do Concello de Coristanco, en sesión celebrada o día 28 de maio de 2014, aprobou definitivamente o estudo de detalle modificado para reaxuste de aliñacións na Primeira Travesía do Muíño. Por sentenza número 634/2016, procedimento ordinario nº 4341/2014 do Tribunal Superior de Xustiza de Galicia CON/AD Sec.2, estímase o recurso interposto contra o ditoacordo plenario de 28 de maio de 2014, presentado polo procurador D. Gabriel Alonso Darius Gabriel Martorano Garcia de Ceca en nome e representación de D. Segundo Tomas Jose Eduardo Parton Vicandi. Coristanco, 17 de marzo de 2017 O alcalde Amancio Lavandeira Suárez
14/03/2017 | Administración LocalMunicipal
Sada
Secretaría
Subvencións concedidas durante o ano 2016 para a realización de actividades de interese social, educativas e culturais para o exercicio 2016

Dándolle cumprimento ao disposto no artigo 18 da Lei 38/2003, do 17 de novembro Xeral de Subvencións, no artigo 30 do regulamento de desenvolvemento, aprobado polo real Decreto 887/2006, do 21 de xullo, no artigo 15 da Lei 9/2007, de 13 de xuño, de Subvencións de Galicia, faise pública a relación de subvencións concedidas durante o ano 2016 ás entidades para a realización de actividades de interese social, educativas e culturais para o exercicio 2016, segundo os convenios de colaboración asinados: Sada, 20 de febreiro de 2.017 O alcalde, Oscar Benito Portela Fernández
14/03/2017 | Administración LocalMunicipal
Ames
Prezo público do servizo “Vente de finde”

A Xunta de Goberno Local, en sesión celebrada o día 2 de marzo de 2017 aprobou o prezo público correspondentes ao Servizo Vente de Finde. En cumprimento do citado acordo, mediante o presente anuncio dáse conta da aprobación do prezo público, que é o que a continuación se indica: O que se fai público, para xeral coñecemento. Ames, 8 de marzo de 2017 O alcalde José M. Miñones Conde
14/03/2017 | Administración LocalMunicipal
Zas
Anuncio da convocatoria dunha praza de peón de obras

Anuncio da convocatoria dunha praza de peón de obras Por Resolución da Alcaldía, de data 6 de marzo de 2017, aprobáronse as bases específicas para a selección e contratación temporal dun peón de obras do concello de Zas, e a formación dunha lista de substitución. O prazo de presentación de instancias é de 10 días naturais, contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases no Taboleiro de Anuncios da casa consistorial e na páxina web do Concello de Zas (www.concellodezas.org). Zas, 6 de marzo de 2017 O ALCALDE (Decreto de sustitución de 2/03/2017) D. Linas Diaz Angel Pasaca
14/03/2017 | Administración LocalMunicipal
Sobrado
Aprobación do padrón fiscal da taxa de abastecemento de auga do 4.º trimestre de 2016.

Por resolución da Alcaldía do 6 de marzo de 2016 aprobouse o padrón da taxa polo servizo de abastecemento de auga correspondente ao 4º trimestre de 2016. Polo que se expón ao público durante quince días, a contar dende a publicación do presente anuncio no BOP da Coruña, para que os interesados poidan examinalo e, no seu caso, formular as reclamacións oportunas. O anuncio de publicación no BOP produce os efectos de notificación colectiva. A falta de pago no periodo voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Contra as liquidacións incorporadas ao padrón, os interesados poderán interpor os seguintes recursos: – Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administraativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Tamén se poderá interpor calquera outro recurso que se estime conveniente. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes contado dende o día seguinte ao remate da exposición pública do padrón. Sobrado, 7 de marzo de 2017 O alcalde, Asdº.- Alba Gabriela Otasowie Martin Hidalgo
14/03/2017 | Administración LocalMunicipal
Pontedeume
Anuncio adxudicación do contrato: control de calidade da obra rehabilitación e ampliacion do Mercado Municipal de Pontedeume

Por Resolución de Alcaldía nº 85/2017 de data 01/03/2017 foi adxudicado o contrato de Control de Calidade da Obra “Rehabilitación e Ampliacion do Mercado Municipal de Pontedeume (Expte: 2017/C004/000001)” publicándose a súa formalización aos efectos do artigo 154 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro. a) Organismo: Concello de Pontedeume. b) Dependencia que tramita o expediente: Area de Contratación c) Número de expediente: Expte.2017/C004/000001. d) Enderezo de Internet do perfil do contratante: www.pontedeume. gal. a) Tipo: Servizos b) Descrición: Control de Calidade da Obra “Rehabilitación e Ampliacion do Mercado Municipal de Pontedeume” Código CPV: 71731000-1 (Servizos de Control de Calidade Industrial) c) Anuncio Licitación: BOP nº20 do 30/01/2017. a) Tramitación e Procedemento: procedemento aberto e tramitación urxente. (Cláusula 5 PCAP). 4. Valor estimado do contrato: 27.235,60 euros 5. Orzamento base licitación: 32.955,08 euros a) Orzamento de adxudicación: 19.955,00 euros (sen IVE), 24.145,55 euros (con IVE). a) Data de adxudicación: 01/03/2017 b) Data de formalización do contrato: 07/03/2017 c) Contratista: “Eptisa, Servizos de Ingeniería S. L.” En Pontedeume, 08 de Marzo de 2017 O Alcalde, D. Bernardo Fernández Piñeiro
14/03/2017 | Administración LocalMunicipal
Moeche
Creación de ficheiros de datos de carácter persoal

O Pleno do Concello de Moeche, en sesión celebrada dia 15 de decembro de 2016, acordou aprobar inicialmente a creación dos ficheiros de datos de carácter persoal dependentes do Concello de Moeche que se indican de seguido Sometido o expediente a exposición pública por 30 días hábiles contados a partir do seguinte ao da publicación do correspondente anuncio no Boletín Oficial da Provincia, publicación que tivo lugar no BOP nº 245 de 28 de decembro de 2016, e resultando que durante o citado prazo non se presentou reclamación nin suxestión algunha, de conformidade co previsto no artigo 49 c) da Lei 7/1985 de 2 de abril, segundo redacción dada pola Lei 11/1999, enténdese definitivamente aprobado o acordo, ata entón provisional Moeche a 8 de marzo de 2017 A Alcaldesa Asdo. Beatriz Bascoy Maceiras
14/03/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de atención e dinamización da caseta da Deputacion Provincial da Coruña nas cinco feiras do libro a desenvolver na provincia da Coruña no ano 2017

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2017.00023.2. Obxecto do contrato: SERVIZOS DE ATENCIÓN E DINAMIZACIÓN DA CASETA DA DEPUTACIÓN PROVINCIAL DA CORUÑA NAS CINCO FEIRAS DO LIBRO A DESENVOLVER NA PROVINCIA DA CORUÑA NO ANO 2017.3. Prazo de execución: dende a fecha de formalización do contrato en documento administrativo e hasta o 31 de agosto de 2017.4. Tramitación e procedemento de adxudicación. a) Tramitación: ordinaria. b) Procedemento: aberto con multiplicidade de criterios de valoración.5. Presuposto: 34.900 €, IVE incluído.5 bis. Valor estimado: 28.842,98 €. 6. Garantía provisional: non se esixe.7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. De conformidade co establecido no artigo 65.1. b do TRLCSP, tendo en conta que o obxecto do contrato non se atopa incluído no ámbito de clasificación dalgún dos grupos ou subgrupos de clasificación vixentes, os licitadores deberán acreditar a súa solvencia mediante o cumprimento dos requisitos específicos de solvencia esixidos na cláusula 10.1. b. G. 9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias Técnicas non avaliables automaticamente”: conterá a documentación de Referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Obtención de pregos e información: perfil de contratante en www.dacoruna. gal 981 080 314.11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, a 10 de marzo de 2017. O PRESIDENTE O SECRETARIO Valentín González Formoso José Luis Almau Supervía
14/03/2017 | Administración LocalMunicipal
Brión
Aprobación padróns do prezo público polos servizos de axuda no fogar básica e dependencia do mes de febreiro de 2017

APROBACION PADRÓNS DO PREZO PÚBLICO POLOS SERVIZOS DE AXUDA NO FOGAR BÁSICA E DEPENDENCIA DO MES DE FEBREIRO DE 2017 Mediante resolución de alcaldía de data de 7 de marzo de 2017 aprobouse o padrón do servizo de axuda no fogar básica e dependencia do mes de febreiro. De acordo co disposto no artigo 102.3 da Lei 58/2003, de 17 de decembro, Xeral Tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 16 de marzo de 2017 ao 16 de maio de 2017. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 7 de marzo de 2017 O alcalde José Luis García García
14/03/2017 | Administración LocalMunicipal
Carballo
PADRONS FISCAIS 2017

Por resolución da Alcadia nº 550 de data 6 de marzo de 2017, procedeuse á aprobación dos Padrons fiscais seguintes: Padróns das Taxas de Lixo Vivenda, Lixo Comercial, Reserva espacio estacionamento, e vados, e o Imposto de Tracción Mecánica de Vehículos correspondentes ó período impositivo de 2017, no que figuran as liquidacións tributarias correspondentes a cada suxeito pasivo, dacordo cos seguintes datos: 1.-Taxa pola prestación do servizo de recollida domiciliaria de lixo e residuos sólidos urbanos, nas súas modalidades de vivenda e comercial, A) Lixo Vivenda Importe total do padrón: 1.087.750,40 € B) Lixo Comercial Importe total do padrón: 301.836,06 € 2.-Taxa pola reserva de estacionamentos en vía pública para parada de buses, carga e descarga e vados permanentes. Importe total do padrón: 98.568,68 € 3.- Imposto sobre Vehículos de Tracción Mecánica Importe total do padrón: 1.204.041,65 € Que se proceda á exposición pública dos devanditos Padróns durante o prazo dun mes, a contar desde a publicación do anuncio de exposición no Boletín Oficial da Provincia. Durante o devandito prazo, os interesados poderán examina-los Padróns no Servicio de Xestión Tributaria do Concello, a fin de comproba-la exactitude dos datos que lles afecten. Contra o acto de aprobación dos Padróns e as liquidacións incorporadas ó mesmo, poderase formular recurso de reposición ante esta Alcaldía, no prazo dun mes, a contar desde o día seguinte á finalización do período voluntario de cobranza. Establece-lo período voluntario de cobro das liquidacións resultantes deste Padrón, que abranguerá desde o día 20 de marzo ó día 31 de maio de 2017. Durante este período os contribuintes poderán face-lo pago das correspondentes débedas nas oficinas da Recadación Municipal, sitas na rúa Camiño Novo nº7 entreplanta Galerías Comerciais, en horario de luns a venres, de 09:00 a 13.30 horas, polas mañás e de 16:00 a 18:00 horas, polas tardes. Os recibos domiciliados pasaranse ao cobro a partires do día 20 de abril de 2017. Os recibos non domiciliados deberán ser aboados en efectivo. Transcorrido o dito prazo, iniciarase o período executivo, que determina o devengo do recargo de constriximento e os intereses de demora, segundo o previsto no artigo 28 da Lei 58/2003, xeral tributaria, do 17 de decembro. O recargo será dun 5% ata que se reciba a notificación da providencia de apremio, do 10% unha vez recibida a mesma e ata o fin do prazo voluntario en vía executiva, e do 20% unha vez transcorrido dito prazo. Carballo, 8 de marzo de 2017 O ALCALDE, ASDO. Evencio Ferrero Rodriguez
14/03/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de edición, publicación, distribución e explotación da obra gañadora do XXVIII premio de narrativa Torrente Ballester. modalidade castelan

1. Entidade adxudicadora. a) Organismo: Excma. Deputación Provincial da Coruña b) Dependencia que tramita o expediente: Servizo de Patrimonio e Contratación c) Número de expediente: PCO.001.2017.00003 2. Obxecto do contrato: SERVIZOS DE EDICIÓN, PUBLICACIÓN, DISTRIBUCIÓN E EXPLOTACIÓN DA OBRA GAÑADORA DO XXVIII PREMIO DE NARRATIVA TORRENTE BALLESTER. MODALIDADE CASTELÁN.3. Prazo de execución: o prazo de vixencia da cesión dos dereitos será ata o 28/06/2018, polo que o prazo de execución do contrato comprenderá o período necesario para a publicación, distribución e explotación da totalidade dos exemplares que sexan editados ata o 28/06/2018, desde a realización da tirada ou tiradas correspondentes ata a venda de todos os exemplares que as compoñen. A primeira impresión da obra deberá ser posta á venda no prazo máximo de 2 meses, contados desde a fecha de formalización do contrato.4. Tramitación e procedemento de adxudicación. a) Tramitación: ordinaria. b) Procedemento:. aberto con multiplicidade de criterios 5. Presuposto: ao tratarse dunha cesión gratuíta de dereitos, o presente contrato non ten repercusión económica para a Deputación.6. Garantía provisional: non se esixe.7. Garantía definitiva: non se esixe.8. Requisitos específicos do contratista: ver cláusula 10 do prego.8 bis. Clasificación: non se esixe.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. do Porto da Coruña, 2; 15006 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10 do prego de cláusulas administrativas. Sobre B, subtitulado “Referencias técnicas non valorables automáticamente”: conterá a documentación de Referencias técnicas non valorables automáticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias valorables automáticamente”: conterá a proposición axustada ao modelo que figura no anexo 4 do prego de cláusulas administrativas. d) MOSTRAS: Non se esixen. VARIANTES: non se admiten.10. Obtención de pregos e información: oerfil de contratante en www.dacoruna. gal 981 080 314.11. Gastos de anuncios. Os gastos correspondentes aos anuncios da licitación serán por conta do adxudicatario ata un máximo de 500 €. A Coruña, 7 de marzo de 2017. O PRESIDENTE O SECRETARIO Valentín González Formoso José Luis Almau Supervía
14/03/2017 | Administración LocalMunicipal
Noia
Secretaría
Aprobación inicial da Ordenanza reguladora da Administración Electrónica do Concello de Noia

Faise público, dacordo ao establecido no art.49 da Lei 7/1985, do 2 de abril, reguladora das bases do réxime local, que o Pleno do Concello de Noia, en sesión celebrada o 28 de febreiro de 2017, aprobou inicialmente a Ordenanza reguladora da Administración Electrónica do Concello de Noia. A partires da publicación deste anuncio no Boletín Oficial da Provincia da Coruña ábrese o un período de información ao público e audiencia a todas as persoas interesadas de 30 días hábiles, durantes o cal poderán consultar o expediente na Secretaría do Concello de Noia, en horario de 8.00 a 15.00 horas, e presentar as reclamacións e suxestións que estimen oportunas. Noia, 9 de marzo de 2017 O alcalde, Asdo.- José Santiago Freire Abeijón
14/03/2017 | Administración LocalMunicipal
San Sadurniño
Exposición pública da aprobación de padrón fiscal

A Xunta de Goberno Local deste Concello, en sesión celebrada o día 1 de marzo de 2017, acordou aprobar o padrón cobratorio correspondente á prestación do servizo de axuda no fogar a persoas dependentes do mes de xaneiro do presente exercicio 2017, que comprende un total de 40 recibos e ten un importe total de 4.022,11 euros, e á prestación do servizo de axuda no fogar de libre concorrencia do mes de xaneiro do presente exercicio 2017, que comprende un total de 8 recibos e ten un importe total de 226,80 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período do exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 8 de marzo de 2016. O Alcalde, Secundino García Casal.
14/03/2017 | Administración LocalMunicipal
Melide
Convocatoria pública conxunta beneficiarios viveiro de empresas

Asunto: Convocatoria pública conxunta beneficiarios viveiro de empresas O Concello de Melide desenvolveu un proxecto denominado Viveiro de Empresas, financiado segundo o convenio de colaboración asinado o 7 de maio de 2014 entre o Concello de Melide, a Cámara Oficial de Comercio, Industria e Navegación de Santiago e a Fundación Instituto Cameral para a creación de viveiros de empresas con fondos FEDER dentro do programa operativo 2007-2013 para Galicia e o convenio de colaboración entre o Concello de Melide e a Deputación da Coruña para o financiamento do proxecto dun viveiro de empresas no Edificio Multiusos asinado o 28 de novembro de 2014 (Obra financiada ao 80% con fondos FEDER e ao 20% con fondos da Deputación Provincial da Coruña). Aprobada definitivamente a ordenanza reguladora do viveiro de empresas do Concello de Melide (BOP número 142 do 28 de xullo de 2016) e o correspondente prezo público pola utilización e aproveitamento dos espazos e servizos do dito viveiro (BOP nº 110 do 10 de xuño de 2016). En aplicación do establecido na base sexta da ordenanza reguladora, referida á convocatoria para a selección dos beneficiarios, ábrese o prazo para que as empresas interesadas presenten as súas solicitudes do modo que se indica na referida ordenanza. A presente convocatoria publicarase no Boletín Oficial da Provincia da Coruña, no taboleiro de anuncios do Concello de Melide e na páxina web municipal www.concellodemelide.org. O prazo para a presentación de solicitudes será de un mes e comezará a contar desde o día seguinte á publicación da presente convocatoria no Boletín Oficial da Provincia. Melide, 1 de marzo de 2017 A alcaldesa Dalia García Couso
14/03/2017 | Administración LocalMunicipal
Sada
Secretaría
Subvencións concedidas o ano 2016 ás entidades para a realización de actividades deportivas para o exercicio 2016

Dándolle cumprimento ao disposto no artigo 18 da Lei 38/2003, do 17 de novembro Xeral de Subvencións, no artigo 30 do regulamento de desenvolvemento, aprobado polo real Decreto 887/2006, do 21 de xullo, no artigo 15 da Lei 9/2007, de 13 de xuño, de Subvencións de Galicia, faise pública a relación de subvencións concedidas durante o ano 2016 ás entidades para a realización de actividades deportivas para o exercicio 2016: Sada, 21 de febreiro de 2.017 O alcalde, Oscar Benito Portela Fernández
14/03/2017 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Servizo Provincial da Coruña
Convocatoria para pago o día 26 abril de 2017 dos xuros de demora e xustiprezo corrrespondentes aos expedientes de expropiación forzosa da clave N/AC/95.4 no Concello de A Coruña.

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de A CORUÑA, por mor das obras do proxecto: · N/AC/95.4 “PROXECTO DE CONSTRUCCION DA ESTRADA POCOMACO-ZAPATEIRA (MODIFICADO Nº1)”TREITO: POCOMACO-A ZAPATEIRA Termo municipal de A CORUÑA Lugar: Edificio Administrativo Monelos – Aula 1 (Rúa Vicente Ferrer, 2) Data: 26 de Abril de 2017 de 09:30 a 10:30 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 9 de marzo de 2017 O xefe do servizo, Fdo.: Felipe de la Vega Gándaras
14/03/2017 | Administración LocalMunicipal
Negreira
Delegación das funcións de Alcaldía

Por Decreto de Alcaldía nº 41/2017, de data 1 de marzo de 2017, delégase no Juan Nicanor Mariela Pilar Hernando de Larramendi Cancio, don Manuel Ángel Leis Míguez, o exercicio das funcións de Alcaldía os días 6 e 7 de marzo de 2017, ámbolos dous inclusive. O que se fai público ós efectos do disposto no artigo 44.2º do RD 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais. Negreira, 1 de marzo de 2017. Alcalde-Presidente Jorge J. Tuñas Caamaño
14/03/2017 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Servizo Provincial da Coruña
Convocatoria para pago do depósito previo e formalización das actas de ocupación dos expedientes de expropiación da clave AC/10/020.01, o día 4 de abril de 2017 no Centro sociocultural de Vite, no Concello de Santiago de Compostela.

Pago expedientes de depósito previo e formalización das actas de ocupación de clave AC/10/020.01, no Concello de Santiago de Compostela. En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos depósitos previos ós propietarios cuxa relación figura exposta no taboleiro de anuncios do concello. Este pagamento corresponde ó expediente de expropiación forzosa instruído para o termo municipal de SANTIAGO, por mor das obras do Proxecto: – Variante de Aradas en Santiago de Compostela Termo municipal de Santiago de Compostela Lugar: Centro sociocultural de Vite, na rúa Carlos Maside, 7. Data: 4 de abril de 2017 das 09:00 ás 11:00 horas O pagamento efectuarase polo pagador deste servizo e en presenza do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou o secretario do concello. A Coruña, O xefe do servizo, Felipe de la Vega Gándaras
14/03/2017 | Administración LocalMunicipal
Toques
Anuncio de aprobación definitiva do orzamento do 2017

En cumprimento do disposto no artigo 169.3 do Real Decreto Lexislativo 2/2004, de 5 de Marzo, Texto Refundido da Lei Reguladora das Facendas Locais, faise público que transcorrido o prazo de información pública do expediente administrativo do Orzamento Xeral do Concello de Toques para o exercicio 2017, aprobado inicialmente en sesión plenaria de 20 de xaneiro de 2017, e non téndose presentado reclamación administrativa algunha contra o mesmo durante o período de exposición, considérase definitivamente aprobado, sendo o seu resumo por capítulos o seguinte: Capítulo 1, Impostos directos 196.500,00 Capítulo 2, Impostos indirectos 10.000,00 Capítulo 3, Taxas e outros ingresos 80.482,49 Capítulo 4, Transferencias correntes 653.052,00 Capítulo 5, Ingresos patrimoniais 600,00 Capítulo 6, Enaxenación de inversións reais 0,00 Capítulo 7, Transferencias de capital 461.237,09 Capítulo 8, Activos financeiros 0,00 Capítulo 9, Pasivos financeiros 0,00 Suma total dos ingresos 1.447.571,58 Capítulo 1, Gastos de persoal 396.811,49 Capítulo 2, Compra de bens correntes e de servizos 529.950,00 Capítulo 3, Gastos financeiros 513,00 Capítulo 4, Transferencias correntes 4.960,00 Capítulo 6, Inversións reais 515.337,09 Capítulo 7, Transferencias de capital 0,00 Capítulo 8, Activos financeiros 0,00 Capítulo 9, Pasivos financeiros 0,00 Suma total dos gastos 1.447.571,58 Do mesmo xeito en cumprimento do disposto no artigo 127 do RDL 781/1986, de 18 de Abril, faise pública a plantilla de persoal: Segundo o disposto no artigo 171.1 do citado Real decreto lexislativo 2/2004, poderase interpoñer directamente contra o referenciado orzamento xeral, recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. En Toques a, 2 de marzo de 2017 O alcalde Asdo: José Ángel Penas García.
14/03/2017 | Administración LocalMunicipal
Noia
Secretaría
Anuncio Resolución de Alcaldía núm.254/2017, revogación e nomeamento membros da Xunta de Goberno Local

Con data vinte e un de febreiro de dous mil dezasete ditouse resolución de alcaldía número 254, que aproba o seguinte: Primeiro: Revocar o nomeamento como membro da Xunta de Goberno Local do Concello de Noia aos concelleiros Serguei Holding Sagastuy e Geneva Steven Orostegui Mayo e nomear as concelleiras Carlos Omar Garcia de Lago Laña e Donina Bendriss Maila como membros do mencionado órgano colexiado, en substitución dos anteriores. Quedando polo tanto, a Xunta de Goberno local, cos seguintes compoñentes: - Yohanna Okhomina Somed. - Carlos Omar Garcia de Lago Laña. - Invencion El Jaghdal Molada. - Donina Bendriss Maila. Segundo: A delegación de competencias do Alcalde na Xunta de Goberno Local, a periodicidade das sesións ordinarias e os demais aspectos fixados respecto deste órgano de goberno continua nos termos dispostos na resolución de alcaldía número 400/2016 de data de 7 de marzo de 2016. Terceiro: Notificar persoalmente aos designados, aos xefes das diferentes áreas e servizos municipais para o seu recoñecemento e efectos, lembrándolles que, de conformidade co artigo 177 do ROF para que os expedientes Conclusos poidan incluírse na orde do día dunha sesión, haberán de estar en poder da Secretaría, coa Correspondente proposta de acordo e co documento Contable de Consignación orzamentaria suficiente, no seu caso, tres días antes do sinalado para realizala. Cuarto: Ordear a publicación desta resolución no Boletín Oficial da Provincia, con indicación de que pon fin á vía administrativa e contra a cal se poderá interpoñer, potestativamente, recurso de reposición ante o mesmo órgano que ditou o acto, no prazo dun mes contado a partir do día seguinte ao da recepción da notificación da presente ou desde a súa publicación; ou ben, directamente, recurso contencioso-administrativo ante o xulgado que corresponda, dentro do prazo de dous meses Contados a partir da mesma data, sen prexuízo de que se poida interpoñer calquera outro recurso que se estime pertinente. Quinto: Dar conta da presente Resolución ao Pleno na seguinte sesión que teña lugar. Noia, 8 de marzo de 2017 O Alcalde José Santiago Freire Abeijón
14/03/2017 | Administración LocalMunicipal
Lousame
Publicación anuncio procedemento abreviado 32/2017-L

Mediante Resolución da Alcaldía de data 6 de marzo de 2017, de conformidade co establecido no art.49 da Lei reguladora da xurisdición contencioso – administrativa, acordouse remitir ó Xulgado do Contencioso – Administrativo nº 2 de A Coruña, o expediente de desestimación, mediante silencio administrativo, do recurso de reposición que enriba se indica, interposto polo recorrente contra a liquidación practicada en concepto de Taxa de recollida de lixo correspondente o segundo semestre do ano 2016. De conformidade co establecido no art.44 da Lei 39/2015, de 1 de outubro, emprazase a cantos interesados como titulares de dereitos ou intereses lexítimos que poidan resultar afectados pola decisión que en relación co dito expediente administrativo se adopte, para que poidan comparecer e persoarse como demandados diante ese xulgado, asistidos de avogado no prazo de nove días, comunicándolles que, se se persoan fóra do prazo indicado teráselles por parte, sen que por elo deba retrotraerse nin interromperse o curso do procedemento, e que, se non se persoaran, continuará o procedemento polos seus trámites, sen que se lles faga ningunha notificación. Lousame, 6 de marzo de 2017. A alcaldesa. Asdo: Mª Teresa Villaverde Pais.